《峡江维丹登眺》
清代·梁机

系缆洪流急，登高晚色侵。斜阳山两岸，远水树重阴。

庙鼓江鸦集，风镫戍漏深。滔滔东去浪，流恨满归心。

作者简介：（1678—?）清江西泰和人，字仙来。康熙六十年进士。由庶吉士改补教授。乾隆元年举鸿博未中。少负才名，曾从王士禛学诗，其诗集《三华集》，即由王士禛选定。另有《北游草》、《赵游日记》。